el el el el el el el el el el el el el el el el el el el el el el el el el el es en en pt es en es el el el el el el el el el el el el el en el el el el el el el it el el el el el el el el en el el el el en el el el el el el el el el el en el el es el el el el el el el el el el el el el el el el el el el el el el el el el el el el el el el el el el el el el el el el el el el el el el el nds el el el el fr el el el el el el el en en en en en en en en en en en en
Τα ακραία καιρικά φαινόμενα σε ολόκληρο τον πλανήτη έσπασαν ρεκόρ τη χρονιά που πέρασε. Ορισμένα γεγονότα ενσάρκωσαν πραγματικά τις επιπτώσεις της κλιματικής αλλαγής, προκαλώντας πρωτοφανείς καταστροφές.
Εκατοντάδες άνθρωποι έχασαν τη ζωή τους από καταιγίδες και καύσωνες, τη στιγμή που η ξηρασία κατέστρεψε εκατομμύρια στρέμματα καλλιεργειών, ενώ ορισμένες επλήγησαν από ακρίδες.
Ταυτόχρονα, οι δασικές πυρκαγιές εξαφάνισαν τεράστιο φυσικό πλούτο προκαλώντας εκτόξευση στις ποσότητες εκπομπών διοξειδίου του άνθρακα, καταστροφές σπιτιών, περιουσιών, ακόμη και ολόκληρων πόλεων.
Κοινός παρονομαστής όλων αυτών των δεινών είναι κλιματική κρίση.
Οι επιστήμονες προειδοποιούν ότι έπεται συνέχεια και θα είναι χειρότερη καθώς η ατμόσφαιρα της Γης θα εξακολουθήσει να θερμαίνεται επικίνδυνα τις επόμενες δεκαετίες.
Ένα δριμύ κύμα ψύχους έπληξε το συνήθως θερμό Τέξας με αποτέλεσμα να χάσουν τη ζωή τους 125 άνθρωποι σ’ αυτή την αμερικανική πολιτεία και εκατομμύρια άλλοι να μείνουν χωρίς ηλεκτρισμό σε εξαιρετικά χαμηλές θερμοκρασίες.
Οι επιστήμονες δεν έχουν καταλήξει σε συμπέρασμα για το αν η κλιματική αλλαγή προκάλεσε το ακραίο αυτό καιρικό φαινόμενο, αλλά η υπερθέρμανση της Αρκτικής προκαλεί πιο απρόβλεπτα καιρικά φαινόμενα στον πλανήτη.
Η Κένυα και άλλα τμήματα της ανατολικής Αφρικής επλήγησαν από ορισμένες από τις μεγαλύτερες επιδρομές από ακρίδες εδώ και δεκαετίες με τα έντομα να καταστρέφουν τις σοδειές και τους βοσκοτόπους. Οι επιστήμονες λένε ότι ασυνήθιστα καιρικά φαινόμενα, που επιτείνονται από την κλιματική αλλαγή, προκάλεσαν τις ιδανικές συνθήκες για την επέλαση των εντόμων.
Ο ουρανός του Πεκίνου έγινε πορτοκαλί και τα αεροπλάνα καθηλώθηκαν στη διάρκεια της χειρότερης αμμοθύελλας της τελευταίας δεκαετίας που έπληξε την κινεζική πρωτεύουσα.
Σχεδόν ολόκληρες οι δυτικές ΗΠΑ επλήγησαν από ξηρασία που εμφανίστηκε στις αρχές του 2020. Οι αγρότες εγκατέλειψαν τις σοδειές τους, οι αρχές ανακοίνωσαν έκτακτα μέτρα και η στάθμη των υδάτων στον ταμιευτήρα του Φράγματος Χούβερ έπεσε σε ιστορικά χαμηλό επίπεδο.
Μέχρι τον Σεπτέμβριο η αμερικανική κυβέρνηση είχε επιβεβαιώσει ότι, στο διάστημα των 20 μηνών που προηγήθηκαν, το νοτιοδυτικό τμήμα των ΗΠΑ είχε τις λιγότερες βροχοπτώσεις εδώ και πάνω από έναν αιώνα και αυτή η ξηρασία συνδέεται με την κλιματική αλλαγή.
Εκατοντάδες άνθρωποι πέθαναν στη διάρκεια ενός σφοδρού καύσωνα με υψηλές θερμοκρασίες ρεκόρ που έπληξε τις ΗΠΑ και τον Βορειοδυτικό Ειρηνικό και τμήματα του Καναδά, για τον οποίο οι επιστήμονες κατέληξαν ότι θα ήταν «σχεδόν αδύνατο» να σημειωθεί χωρίς την κλιματική αλλαγή.
Στη διάρκεια πολλών ημερών έλιωσαν καλώδια και υποχώρησαν δρόμοι. Οι πόλεις, που παλεύουν να αντεπεξέλθουν στον καύσωνα, άνοιξαν χώρους δροσιάς για να προστατευτούν οι πολίτες. Στη διάρκεια του καύσωνα στο Πόρτλαντ του Όρεγκον καταγράφηκε θερμοκρασία ρεκόρ για τα δεδομένα της περιοχής 46,7 βαθμών Κελσίου.
Καταστροφικές πλημμύρες προκάλεσαν τον θάνατο περισσότερων από 300 ανθρώπων στην κεντρική κινεζική επαρχία Χενάν όταν ποσότητα βροχής που αναλογεί σε έναν χρόνο έπεσε σε μόλις τρεις ημέρες.
Την ίδια ώρα στην Ευρώπη, σχεδόν 200 άνθρωποι έχασαν τη ζωή τους από τις φονικές βροχοπτώσεις που έπληξαν την Γερμανία, το Βέλγιο και την Ολλανδία. Οι επιστήμονες κατέληξαν ότι η κλιματική αλλαγή κατέστησε 20% πιθανότερο να σημειωθούν πλημμύρες.
Καύσωνας ρεκόρ και ξηρασία στις δυτικές ΗΠΑ προσέφεραν πρόσφορο έδαφος για δύο τεράστιες δασικές πυρκαγιές που κατέκαψαν την Καλιφόρνια και το Όρεγκον και καταγράφηκαν ως οι μεγαλύτερες στην ιστορία και των δύο πολιτειών.
AP Photo/Noah Berger, File
Οι επιστήμονες λένε ότι η αυξανόμενη συχνότητα και η ένταση των δασικών πυρκαγιών οφείλονται σε μεγάλο βαθμό στην παρατεταμένη ξηρασία και στα συχνότερα κύματα υπερβολικής ζέστης από την κλιματική αλλαγή.
Μεγάλα τμήματα της Νότιας Αμερικής υποφέρουν από παρατεταμένη ξηρασία. Ενώ η Χιλή βιώνει την μεγαλύτερη ξηρασία της δεκαετίας, που συνδέεται με την υπερθέρμανση του πλανήτη, αυτή τη χρονιά η Βραζιλία βίωσε μια από τις πιο ξηρές χρονιές του αιώνα.
Στην Αργεντινή, η στάθμη των υδάτων του Παρανά -του δεύτερου μεγαλύτερου ποταμού της Νότιας Αμερικής- βρέθηκε στο χαμηλότερο επίπεδό της από το 1944.
Σε όλο τον κόσμο, οι καύσωνες γίνονται συχνότεροι και σφοδρότεροι.
Στη Μεσόγειο, ένα θερμό και ξηρό καλοκαίρι προκάλεσε έντονες πυρκαγιές και οδήγησε χιλιάδες ανθρώπους να εγκαταλείψουν τα σπίτια τους στην Αλγερία, την Ελλάδα και την Τουρκία.
Οι φωτιές, οι οποίες προκάλεσαν τον θάνατο 65 ανθρώπων στην Αλγερία και δύο στην Ελλάδα, σημειώθηκαν εν μέσω ενός σφοδρού καύσωνα και σε κάποιες περιοχές της Ελλάδας η θερμοκρασία ξεπέρασε τους 46 βαθμούς.
Σχεδόν όλοι οι ορεινοί παγετώνες λιώνουν εξαιτίας της υπερθέρμανσης του πλανήτη. Στις Άλπεις, οι εργαζόμενοι στους ελβετικούς χειμερινούς προορισμούς τοποθέτησαν προστατευτικά καλύμματα πάνω στους παγετώνες κατά τους θερινούς μήνες για να προστατεύσουν τους εναπομείναντες πάγους.
Η Ελβετία έχει ήδη χάσει 500 από τους παγετώνες της και πιθανόν να χάσει το 90% από τους 1.500 συνολικά που θα έχουν παραμείνει μέχρι το τέλος του αιώνα αν οι εκπομπές παγκοσμίως συνεχίσουν να αυξάνονται, όπως έχει ανακοινώσει η κυβέρνηση.
Ο κυκλώνας Ίντα, που έπληξε την Λουιζιάνα ως κυκλώνας κατηγορίας 4, στοίχισε τη ζωή σε σχεδόν 100 ανθρώπους στις ΗΠΑ και προκάλεσε ζημιές ύψους 64 δισεκατομμυρίων δολαρίων, σύμφωνα με την Αμερικανική Υπηρεσία Παρατήρησης των Ωκεανών και της Ατμόσφαιρας (NOAA).
Καθώς ο Ίντα μετακινούνταν στην ενδοχώρα, οι σφοδρές βροχοπτώσεις προκάλεσαν πλημμύρες στο πυκνοκατοικημένο βορειοανατολικό τμήμα, αυξάνοντας σημαντικά τον απολογισμό των νεκρών.
Η κλιματική αλλαγή ενισχύει τους κυκλώνες προκαλώντας περισσότερες βροχοπτώσεις σε μια περιοχή καθώς εξελίσσονται. Μελέτες υποδηλώνουν ότι οι κυκλώνες αυτοί γίνονται συχνότεροι στον Βόρειο Ατλαντικό.
Υποδομές και σπίτια στη Ρωσία βρίσκονται σε όλο και μεγαλύτερο κίνδυνο καθώς το μόνιμα παγωμένο υπέδαφος λιώνει και παραμορφώνει το έδαφος κάτω από τα κτίσματα.
Το παγωμένο υπέδαφος ήταν κάποτε μια σταθερή βάση για οικοδόμηση, αλλά οι αυξανόμενες παγκόσμιες θερμοκρασίες απειλούν τα στρώματα πάγου, εδάφους, βράχων, άμμου και οργανικής ύλης.
Οι χειρότερες πλημμύρες των τελευταίων 60 ετών στο Νότιο Σουδάν έχουν επηρεάσει περίπου 780.000 ανθρώπους ή έναν ανά 14 κατοίκους, σύμφωνα με την υπηρεσία του ΟΗΕ για τους πρόσφυγες.
Κάθε χρόνο η χώρα περνάει μια περίοδο βροχοπτώσεων, αλλά οι πλημμύρες έχουν καταγράψει ρεκόρ τριετίας στη σειρά. Οι καταστροφές πιθανόν να αυξηθούν καθώς αυξάνονται οι θερμοκρασίες, όπως λένε οι επιστήμονες.
Μία μεγάλη καταιγίδα στην καναδική επαρχία της Βρετανικής Κολομβίας προκάλεσε μέσα σε δύο ημέρες βροχοπτώσεις με ποσότητες νερού που καταγράφονται μέσα σε ένα μήνα και είχε ως αποτέλεσμα να σημειωθούν πλημμύρες και κατολισθήσεις που κατέστρεψαν δρόμους, σιδηροδρόμους και γέφυρες παρότι οι αρχές ακόμη εκτιμούν τις ζημιές.
Οι μετεωρολόγοι λένε ότι η βροχή προήλθε από ένα «ατμοσφαιρικό ποτάμι», δηλαδή μια περιοχή στην ατμόσφαιρα όπου συγκεντρώνεται σημαντική ποσότητα υδρατμών, που αναδύονται από τα ζεστά νερά του Ειρηνικού Ωκεανού και ταξιδεύουν σε ύψος άνω των δύο μιλίων πάνω από τη θάλασσα.
Τα «ατμοσφαιρικά ποτάμια» αναμένεται να γίνουν μεγαλύτερα -και πιθανόν πιο καταστροφικά- εξαιτίας της κλιματικής αλλαγής, λένε οι επιστήμονες.
Προηγούμενο άρθροΑύξηση ορίων ηλικίας συνταξιοδότησης στην Ελλάδα βλέπει ο ΟΟΣΑ
Επόμενο άρθροΗ πανδημία τούς έπνιξε στο χρήμα
ΣΥΝΤΑΚΤΗΣ: ΕΦΗΜΕΡΙΔΑ ΤΩΝ ΣΥΝΤΑΚΤΩΝ
Τα ενυπόγραφα άρθρα εκφράζουν τις απόψεις των συγγραφέων τους
ΠΕΡΙΣΣΟΤΕΡΑ ΣΤΗΝ ΙΔΙΑ ΚΑΤΗΓΟΡΙΑ
Υδροδοτικό Σύστημα Αθήνας: Ποιοι διεκδικούν το ΣΔΙΤ των €235 εκατ.
Τι συμβαίνει με την ύδρευση στη Βρετανία;
Συγκέντρωση διαμαρτυρίας στο ΣΤΕ – Η μάχη για την έξοδο ΕΥΔΑΠ και ΕΥΑΘ από το Υπερταμείο συνεχίζεται
Τετραήμερη εργασία: Θετικά τα πρώτα αποτελέσματα του μεγάλου πειράματος στη Βρετανία
ΕΚΑ: 24ωρης Απεργία την Τετάρτη 21 Σεπτεμβρίου 2022 ενάντια στο νομοσχέδιο για τις ΔΕΚΟ
εισάγετε το σχόλιό σας!
παρακαλώ εισάγετε το όνομά σας εδώ
έχετε εισάγει εσφαλμένη διεύθυνση ηλεκτρονικού ταχυδρομείου!
παρακαλώ εισάγετε εδώ την ηλεκτρονική σας διεύθυνση
αποθηκεύστε το όνομα, το ηλεκτρονικό ταχυδρομείο και τον ιστότοπό μου σε αυτό το πρόγραμμα περιήγησης για την επόμενη φορά που θα σχολιάσω.
© Copyright 2012 - 2022 ΣΕΚΕΣ ΓΙΑ ΔΗΜΟΣΙΑ ΕΥΔΑΠ
Χρησιμοποιούμε cookies στον ιστότοπο μας για να βελτιώσουμε την εμπειρία χρήστη. Παντώντας "Αποδοχή" συναινείτε στην χρήση όλων των cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.